SPRÁVA 		IUVENTA 
ZO ZAHRANIČNEJ PRACOVNEJ CESTY 		Karloveská 64, SK – 842 58 Bratislava 4

	1	Účastník ZPC 

Meno a priezvisko, tituly:	Gabriela Mezeiová, PhD.   	
Znalosť cudzích jazykov:	anglický, maďarský, chorvátsky   	

	2	Zahraničná pracovná cesta

Štát / mesto:	Maďarská republika, Budapešť	
Názov a adresa 
prijímajúcej organizácie:	Školenie Democracy Reloaded
European Youth Centre Budapest
Budapešť, Zivatar u. 1, 1024 Maďarská republika	
Účel cesty:	Účasť na školení Democracy Reloaded ako členka prípravného tímu školenia	
Spôsob financovania  (kto hradí cestovné, pobytové náklady, iné výdavky):	Časť stravných nákladov, cestovné náklady a vreckové hradí IUVENTA – Slovenský inštitút mládeže.    	

3	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
2.12.
2016	* Príchod na školenie Democracy Reloaded: školitelia – László Foldi a Bruno António, členovia organizačného a prípravného tímu – Stephanie Nowakowski, Éva Járosi
* Sebahodnotenie – “Moje kompetencie”
* Rozvíjanie kompetencií a využitie inšpiratívnych príkladov z praxe
* Reflexia, vyhodnotenie školiaceho dňa	
3.12.
2016	* Erasmus+ KA3
* Kooperácia a transfer príkladov praxe
* Reflexia, vyhodnotenie školiaceho dňa s účastníkmi
* Reflexia, vyhodnotenie školiaceho podujatia v skupine prípravného tímu	
4.12.
2016	* Odchod zo školenia Democracy Reloaded	

4	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
4.10.
2016	* Príchod na školenie Democracy Reloaded: školitelia – László Foldi a Bruno António, členovia organizačného a prípravného tímu – Stephanie Nowakowski, Éva Járosi
* Modelovanie samosprávy s plne fungujúcimi mládežníckymi participatívnymi štruktúrami: účastníci boli rozdelení do troch skupín a každá z nich mala za úloha nadizajnovať takú samosprávu, ktorá má plne integrovanú mládežnícku participatívnu platformu a ideálne fungovanie v zmysle princípov občianskeho aktivizmu a účasti na verejnom živote
*  Využitie inšpiratívnych príkladov z praxe: účastníci školenia z celej Európy mali možnosť prezentovať svoje praktické príklady, ktoré odrážali prax a fungovanie tej, ktorej mládežníckej účastníckej štruktúry vo vlastných komunitách
* Reflexia, vyhodnotenie školiaceho dňa s účastníkmi: spolu s účastníkmi prebehlo vyhodnotenie školiaceho dňa	
5.10.
2016	* Erasmus+ KA3: v kooperácii so Stephanie Nowakowski a Évou Járosi sme účastníkom predstavili štruktúrovaný dialóg (ŠD) ako nástroj, kľúčovú akciu KA3, príklady projektov v rámci KA3, fungovanie rozpočtu a tiež sme ponúkli samostatné workshopy týkajúce sa témy ŠD  - v mojej réžii prebiehala konzultácia konkrétnych projektových projektových návrhov v rámci kľúčovej akcie KA3
* Kooperácia a transfer príkladov praxe: v tejto časti boli predstavené príklady kooperácie v oblasti vytváranie mládežníckych participatívnych štruktúr na úrovni samospráv a tiež predstavené návrhy ako potenciálne preniesť fungujúce príklady do vlastných národných/ regionálnych/ miestnych realít
* Reflexia, vyhodnotenie školiaceho dňa s účastníkmi: spolu s účastníkmi prebehlo vyhodnotenie školiaceho dňa a zároveň celého školiaceho podujatia
* Reflexia, vyhodnotenie školiaceho podujatia v skupine prípravného tímu: v prípravnom tíme prebehlo vyhodnotenie školiaceho podujatia, a to aj na základe spätnej väzby zo strany účastníkov školiaceho podujatia, predstavili sa ďalšie vývojové línie v rámci projektu, ktorého súčasťou bolo predmetné školenie, a dohodol sa termín prípravného stretnutia pred ďalším pokračovaním projektu v podobe terénnej študijnej návštevy v Portugalsku 	
6.10.
2016	* Odchod zo školenia Democracy Reloaded

5	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

Závery zo školenia Democracy Reloaded budú predstavené na najbližšej porade SK NA E+. Týkajú sa predovšetkým nasledovných oblastí:
•	pracovať viac a intenzívnejšie s pracovníkmi samospráv zodpovednými za prácu s mládežou – tento projekt spolu s projektom Europe goes local (Kvalita práce s mládežou na samosprávnej úrovni) vytvárajú vhodnú platformu pre takú strategickú činnosť
•	snažiť sa o zvýšenie počtu takých Erasmus+ projektov, ktoré budú realizované samosprávami, resp. samosprávy budú partnermi v daných projektoch
•	využiť formát Democracy Reloaded aj v budúcnosti – eventuálne aj na národnej úrovni, resp. v spolupráci s Českou národnou agentúrou, čím by sa predišlo anglickej jazykovej bariére, ktorá je v prípade viacerých samosprávnych pracovníkov realitou	

6	Prehľad prinesenej dokumentácie a miesto jej uloženia 

Podklady zo školenia Democracy Reloaded sú uložené na Google Drive.

Podklady sú v tlačenej podobe uložené v kancelárii Národnej agentúry Erasmus+ pre mládež a šport.	

	7	Osobitne vyhodnotený očakávaný prínos ZPC 

Ako obsahový pracovník SK NA E+ zodpovedám za kľúčovú akciu KA3. Školenie Democracy Reloaded bolo školením relevantným práve pre túto kľúčovú akciu. Toto školenie bolo pokračovaním školenia Speak! Listen!. Democracy Reloaded bolo zamerané na tandemové dvojice mladých lídrov a dôležitých dospelých, ktorí by na školení vytvorili koncept takých participatívnych štruktúr, ktoré môžu v daných regiónoch/ samosprávach fungovať. Moja úloha spočívala v prezentácii kľúčovej akcie KA3 a ako tá prostredníctvom prostriedkov Erasmus+ pre mládež môže napomôcť rozvíjaniu mládežníckych participatávnych štruktúr v regiónoch/ samosprávach. Zároveň som účastníkov oboznámila s fungovaním rozpočtov projektov KA3 a konzultovala som konkrétne projektové zámery účastníkov. Prínos ZPC spočíval pre mňa v šírení osvety o KA3 programu Erasmus+, v konzultovaní variety projektových zámerov účastníkov, v absorbovaní národných a iných lokálnych realít z celej Európy, a tiež v upevnení spolupráce so školiteľmi tréningového kurzu, organizátormi kurzu a členmi prípravného tímu, ktorí školenie pripravili po obsahovej stránke a participujú na celom projekte, v rámci ktorého sa školenie uskutočnilo. Na ZPC sa riešili aj ďalšie kroky, ktoré bude potrebné uskutočniť za účelom pozitívneho ďalšieho vývoja projektu - konkrétne v podobe výskumu (vytvorenie kompetenčného modelu pracovníkov samospráv venujúcich sa práci s mládežou) a študijnej terénnej návštevy (návšteva samospráv v Portugalsku na jar 2017). 	

8	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

K prenosu získaných informácií dôjde na najbližšej porade SK NA Erasmus+. Správa je zverejnená na Intranete Slovenského inštitútu mládeže.	

Súhlasím so zverejnením tejto správy na internete.

Dátum:	6.12.2016    	
Správu vypracovala (meno a priezvisko, podpis):	Gabriela Mezeiová
	
Správu schválila (meno a priezvisko, podpis):	Barbara Blažeková